google/wiki40b huggingface dataset:
Eumastacidae

Utseende

Små til mellomstore (opptil 45 mm), slanke gresshopper, gjerne livlig farget i grønt, blått og rødt. Hodet er avlangt, fasettøynene runde og noe utstående. Det finnes både fullt vingede og vingeløse arter. Beina er temmelig lange og slanke, de sitter gjerne nokså oppreist med bakbeina vidt spredte.

Levevis

Eumastacidae kan være nattaktive eller dagaktive, og er livlige insekter, de artene som har funksjonelle vinger kan sverme i solskinn og minne litt om vannymfer. De kan finnes i mange ulike miljøer, fra ørken til regnskog, særlig er de artsrike i det sistnevnte miljøet. De lever av ulike planter.

Utbredelse

Eumastacidae finnes i Sør- og Mellom-Amerika, det sørlige Nord-Amerika, på Madagaskar og i store deler av Asia. Familien som her definert mangler på fastlandet i Afrika og i Australia.

Fossile arter

Det er kjent 5 fossile arter i denne gruppen. Den eldste er Archaeomastax jurassicus som stammer fra sen jura, Sentral-Asia. Videre har vi den fossile slekten Taphacris med én art fra tidlig kritt, Kina og tre arter fra miocen-perioden, Colorado.
Valens (lingvistikk)

Valens refererer i lingvistikken til antallet argumenter til et verb, inkludert subjektet.
Det skilles mellom to typer valens: semantisk valens og grammatisk/syntaktisk valens. Semantisk valens refererer til antallet deltakere som nødvendigvis må være til stede i en gitt verbhandling, mens grammatisk valens refererer til antallet verbalargumenter som virkelig forekommer i en ytring. For eksempel i setninga jeg spiser, er den semantiske valensen til verbet to, fordi både subjektet og det som spises (selv om det er utelatt i denne ytringa) nødvendigvis må være til stede i verbhandlinga «å spise», mens den grammatiske valensen er én, fordi det i denne ytringa kun forekommer ett argument, subjektet, mens det direkte objektet er utelatt.

Valensjustering

Verdens språk har en rekke ulike strategier for å øke, minske eller stokke om på verbs grammatiske valens. Den semantiske eller pragmatiske effekten av å øke valensen er som oftest at en perifer deltaker oppgraderes til en mer sentral rolle i verbhandlinga, mens effekten av å minske valensen er å nedgradere en sentral deltaker til en mer perifer rolle, eller å utelate den helt.
Valensjusterngsoperatorer er svært vanlige i verbalmorfologi. Rundt nitti prosent av verdens språk har morfologisk markering av valens på verbet. Dette gjør det til den vanligste typen verbalmorfologi.
Kikuyu (by)

Kikuyu er en by i Kiambu fylke i Kenya. Den er en raskt voksende vestlig forstad til Nairobi, stedets sentrum hadde 190 208 innbyggere ved folketellingen 2009, med tilsammen 234 053 innbyggere innenfor bygrensen.
Byen ligger i det tradisjonelle kikuyulandet, og har fått navnet erter kikuyufolket. En av stasjonene på Ugandabanen ligger i byen.
Slimnett

Slimnett eller Labyrinthulomycetes er en gruppe av organismer som gjerne klassifiseres som tilhørende Chromista (gulbrune alger).
De består av celler som glir inne i et felles nettverk. De fleste snylter på alger og sjøplanter og noen kan gjøre stor skade.
Kate Mara

Karriere

I begynnelsen av karrieren spilte Kate Mara gjesteroller i TV-serier som Law & Order, Everwood, Nip/Tuck, Cold Case, Boston Public, CSI: Miami og CSI: Crime Scene Investigation. I 2005 gjorde hun seg bemerket ved å spille den voksne versjonen av Alma jr., datteren til Ennis Del Mar (Heath Ledger) i Brokeback Mountain. Året etter hadde hun en fremtredende tilbakevendende rolle i TV-serien 24, samt biroller i filmene Zoom og We Are Marshall.
I 2007 spilte hun den kvinnelige hovedrollen i Shooter, mot blant andre Mark Wahlberg. Året etter var hun med i thrilleren Transsibrarian og den britiske dramakomedien Stone of Destiny, sistnevnte basert på en sann historie. I 2009 var hun med i noen episoder av komiserien Entourage.
I 2010 startet hun det nye tiåret med å spille i Josh Radnors dramakomedie Happythankyoumoreplease, før hun spilte biroller i hitene Iron Man 2 og 127 timer samme år. I 2011 var hun med i actionfilmen Ironclad, samt at hun var med i den første sesongen av hitserien American Horror Story. I 2013 spilte hun en av hovedrollene i Netflix-serien House of Cards.
I 2014 skal hun spille i Wally Pfisters debutfilm som regissør, Transcendence, en film hvor også Johnny Depp og Morgan Freeman er med.
Bruce Seldon

Karriere

Seldon hadde en suksessfull amatørkarriere med 20 seire og 4 tap. Han vant blant annet New Jersey Golden Gloves.
Seldon startet som profesjonell i 1988. Han var kjent som «The Atlantic City Express». Han vant 18 kamper på rad og slo deriblant tidligere mester Ossie Ocasio og tittelutfordrer Jose Ribalta. 
Seldon gikk på sitt første tap i 1991 mot fremtidig verdensmester Oliver McCall. Han ledet på alle dommerkortene, men ble slått ned 3 ganger i canavasen i 9. runde og tapte. Enda verre gikk det i neste kamp da han ble slått ut i 1. runde av Riddick Bowe.
I 1995 fikk han noe overraskende sjansen til en tittelkamp. Motstander var Tony Tucker som tidligere hadde vært verdensmester inntil han tapte tittelen til Mike Tyson. Seldon vant på knockout etter at Tucker hadde blitt knocket ut for andre gang i karrieren. Selond forsvarte tittelen mot Joe Hipp, men tapte så tittelen da han ble knocket i 1. runde mot Mike Tyson i MGM Grand Arena i Las Vegas. 
Seldon la opp etter tapet mot Tyson, men gjorde i 2004 et comebeck uten nevneverdig suksess.
De Havilland Don

Operativ historie

Prototypen (serienr L2387) fløy første gang 18. juni 1937 og ble overført til RAF Martlesham Heath for offisiell evaluering. I løpet av testperioden ble mer utstyr montert inn, noe som ga øket vekt. Som et resultat av dette ble maskingeværfestet fjernet. Flyet ble også modifisert med ytterligere ror montert under høyderoret.
Tross endringene fra og med det femte flyet, ble flytypen erklært ubrukelig for treningsbruk og den opprinnelige ordren på 250 fly ble redusert til kun 50. Av disse ble 20 levert uten motor for trening på bakken. Gjenværende fly tjente som sambandsfly ved No. 24 Skvadron og flere andre RAF enheter i Storbritannia til tidlig 1939, men alle ble satt på bakken, og brukt til trening i mars 1939.
Mattias Moström

Molde FK

I 2007 gikk han til Molde FK, han signerte en treårskontrakt med klubben som hadde rykket ned til Adeccoligaen sesongen før. Han debuterte 9. april 2007 mot Sogndal IL på Fosshaugane Campus, Molde vant 3-2. Moström spilte 17 kamper og skåret ett mål i sesongen da  klubben rykket rett opp igjen Tippeligaen. I Tippeligaen debuterte han 30. mars 2008 mot Stabæk, en kamp som endte 0-0.

Mestvinnende utlending i Norge

I tiden i Molde har Moström blitt seriemester tre ganger og norgesmester to ganger. Han har også vunnet 1. divisjon en gang. Med sin femte tittel etter cupfinalen 2014 ble han sammen med sin lagkamerat, Daniel Chima Chukwu, en av fire utlendinger med fem titler i Norge.

Helomvending

Høsten 2011 signerte han for Kalmar FF fra 2012-sesongen som bosmanspiller, men ombestemte seg senere og signerte ny kontrakt med Molde ut 2014.
Sande (Bremanger)

Sande er et boligfelt i Svelgen i Bremanger kommune, Sogn og Fjordane. Tidligere var det bare én gård på Sande, men området har i lang tid vært et populært nybyggerfelt i Svelgen. I dag er det få ledige tomter igjen på Sande. Området omfatter vikene og husene etter Sandetunnelen ovenfor «verket». Første spor etter mennesker i Svelgen ble funnet i form av en steinøks på Sande.
Stockville

Historie

Stockville ble grunnlagt i 1872. Navnet refererer til budskapen (eng. «livestock») til de mange rancherne i området.

Geografi

Stockville er ligger ved koordinatene 40°32′00″N 100°23′04″V (40.533250, -100.384545). Ifølge United States Census Bureau består landsbyen av et område på totalt 0,26 kvadratmiles (0,67 km²), hvor alt er regnet som land.

Folketellingen 2010

Ifølge folketellingen 2010 var det 25 personer, 11 husholdninger og 8 familier som hadde sitt bosted i landsbyen. Befolkningstettheten var 96,2 innbyggere per kvadratmile (37,1 /km²). Det var 19 boenheter med en gjennomsnittlig tetthet på 73,1 per kvadratmile (28,2 /km²).
Det var 11 husholdninger hvorav 18,2% hadde barn under 18 år boende med dem, 72,7% var gifte par som bodde sammen og 27,3% var ikke familieenheter. 27,3% av alle husholdninger bestod av enslige og 9,1% hadde noen boende alene som var 65 år gamle eller eldre. Den gjennomsnittlige husholdning var på 2,27 og den gjennomsnittlige familiestørrelse var på 2,75.
Snittalderen i landsbyen var 62,8 år. 20% av innbyggerne var under 18 år gamle, og ingen var mellom 18 og 24 år gamle, mens 8% var mellom 25 og 44 år og 32% var mellom 45 og 64, samt hele 40% var 65 år gamle eller eldre. Kjønnsammensetningen i landsbyen var 48,0% menn og 52,0% kvinner.
Rødfargen som forsvant

Rødfargen som forsvant er et musikkalbum med Anders Rogg og Eli Rygg, utgitt i 1994.
Tampa

Befolkning og demografi

Med sine 326 519 (per 2005) innbyggere er den Floridas tredje største by etter Jacksonville og Miami.
Teller man med forsteder har byen et innbyggertall på rundt 2,7 millioner.
På grunn av sin nærhet til Cuba og andre karibiske øyer har Tampa en stor populasjon av spansktalende.
Den etniske fordelingen er 64% hvite, 26% svarte, og 13% spanskættede. De øvrige prosentene betår av andre mindre minoriteter.

Klima

Tampa ligger i subtropisk sone og har derfor et klima deretter.  Temperaturene ligger gjerne mellom 18 og 35°C året gjennom. Mellom juli og oktober er det svært vanlig å oppleve tordenvær i området, gjerne på ettermiddagen når temperaturene begynner å synke. Det ikke uten grunn byen er kjent som Nord-Amerikas tordenhovedstad. Hvert år opplever man fra 10 til 30 personskader som en følge av lynnedslag.
På grunn av sin lokalitet på den vestlige siden av Florida-halvøyen er byen ofte skjermet for de verste orkanene som kan ramme dette området om høsten.

Kuriosa

Wikipedia har sin hovedserver og base i Tampa.
Lanxi (Jinhua)

Lanxi (kinesisk: 兰溪; pinyin: Lánxī) er et byfylke i byprefekturet Jinhua i provinsen Zhejiang i Folkerepublikken Kina. I 1999 var folketallet på 660 524 innbyggere.
Selve byen Lanxi har en attraktig indre by med tradisajonelle kinesiske hus, og en vakker øy i elven.

Kulturminner

De gamle landsbyene Zhuge og Changle (Zhuge, Changle cun minju, 诸葛、长乐村民居) og den tradisjonelle arkitektur i landsbyen Zhiyan (Zhiyan cun jianzhuqun, 芝堰村建筑群) ble i 1996 henholdsvis i 2006 oppført på Folkerepublikken Kinas liste over kulturminner.

Samferdsel

Kinas riksvei 330 løper gjennom området. Den fører nordvestover fra Wenzhou i Zhejiang til Shouchang i Jiande i samme provins.
Nils Ebbessøn Astrup

Bakgrunn

Han var sønn av Cecilie Fearnley (1878–1902, se Fearnley (slekt)) og oberst Ebbe Carsten Morten Astrup (1876–1955, se Astrup-slekten). Nils E. Astrup ble i 1925 gift med Hedvige Stang (1904–1978, se Stang (slekt)), datter av skipsreder Jørgen Breder Stang. De fikk fire sønner som gikk inn i firmaet.

Virke

Etter cand.jur. 1924 studerte han sosialøkonomi i Oxford i 1925, ferierte i Østen 1927–28. 
Nils E. ble  i 1931 medeier i Fearnley & Eger som morfaren Thomas Fearnley (1841–1927) hadde grunnlagt i 1869. Fra 1938 het det Fearnley & Astrup.  Det hadde forøvrig blitt videreført av  Thomas Fearnley (1880–1961) (altså onkelen til Nils E.). Ved onkelens død i 1961 overtok Nils Ebbessøn Astrup lederstillingen.  Ellers anskaffet han seg Verjedalsbruket i Numedal og investerte i oljeindustrien.
Ebbe var forøvrig adm.dir. i Dalen Portland sementfabrikk 1942–45. 
Da Nils Ebbessønn Astrup døde i 1972, overtok sønnen Nils Jørgen Astrup (1925–2005) lederskapet. Dårlige tider (shippingkrise) på 70-tallet ledet til slutt til konkurs i 1991.
Nils Astrup  var en av H. P. L'Oranges viktigste støtter i forberedelsene til Det norske institutt i Roma (innviet 1959). Sønnen Hans Rasmus Astrup (født 1939) er en kjent samler av moderne kunst som i 1993 åpnet Astrup Fearnley Museet for Moderne Kunst.
Rjazan kraftverk

Rjazan kraftverk (russisk: Rjazanskaja GRES) er et varmekraftverk med en installert produksjonskapasitet på 3070 MW, beliggende utenfor Novomitsjurinsk i Rjazan oblast i Russland, sør for Moskva. 
Brenselskildene er kull, olje og naturgass. Anlegget ble påbegynt i 1970, og stod ferdig i 1973 (første byggetrinn, 4 enheter à 270 MW) og 1981 (enhet 5–6 à 785 MW) og 1990 (enhet 7 à 420 MW). Operatør er OGK-6.
Othelais

Levevis

Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

Utbredelse

Slekten er utbredt fra Filippinene i vest til Salomonøyene i øst.
Prosessfullmektig

Prosessfullmektig er et ord som anvendes om en som er fullmektig for en av partene i en rettssak, for saksøker eller saksøkte. De norske reglene om prosessfullmektig i sivile saker står i tvisteloven. Disse reglene gjelder i praksis også i private straffesaker.
Advokater, advokatfullmektiger og jurister kan være prosessfullmektig. "En av partenes nærmeste kan være prosessfullmektig" hvis han/hun er skikket til det. Utover dette kan retten "tillate at en annen skikket myndig person opptrer som prosessfullmektig." 
Oppdraget er personlig. Det betyr at et advokatkontor ikke kan være prosessfullmektig. Av samme grunn kan fagforeninger og lignende organisasjoner formelt sett ikke være prosessfullmektig. De kan imidlertid opptre som rettslig medhjelper  eller som saksøker (for en av partene).
Utenfor retten kan de opptre som fullmektig i alle sammenhenger.
Advokater behøver vanligvis ikke å dokumentere fullmakten.
Det samme gjelder når en advokat opptrer som fullmektig på andre områder for sin klient. Alle andre må dokumentere prosessfullmakten.
Lanterne science fiction

Lanterne science fiction var en bokserie med science fiction-litteratur som ble utgitt av Gyldendal Norsk Forlag.
Bing & Bringsværd var rådgivere for serien, som var en del av Lanterne-bøkene. Bøkene var uinnbundet, med et svart omslag, og et forsidebilde som regel laget av Peter Haars. I likhet med de andre Lanterne-bøkene var omslaget i softcover, unntatt bibliotekeksemplarene, som var i hardcover.
Hensikten var å presentere et representativt utvalg av utenlandsk science fiction, samtidig som norske forfattere skulle få prøve seg. Den siste tiden ble det også gjort et forsøk på å starte et magasin i bokform, Nazar. Flere viktige bøker innenfor sjangeren ble oversatt til norsk i denne serien, men en legger likevel merke til at den sentrale forfatteren Robert A. Heinlein kun har fått med to noveller. Ingar Knudtsen, Reidar Jensen og Åsmund Forfang debuterte i Lanterne science fiction.
Gyldendal gav også ut Luna-bøkene med fantasy-litteratur for et ungt publikum.
Ishockey-VM 1970 (pulje A) – Tropper

Troppene til Ishockey-VM 1970 inneholder samtlige 6 tropper som ble tatt ut til Ishockey-VM 1970 i Stockholm fra 14. til 30. mars 1970.
Jules Joseph Lefebvre

Bakgrunn

Jules Joseph Lefebvre var bakersønn. Faren oppuntret hans talent og fikk ham i 1852 til å reise til Paris for å studere malerkunst. Der gikk han i ett år til undervisning hos  Léon Cogniet, og fikk deretter over til den velrenommerte École nationale supérieure des beaux-arts de Paris.

Kunstner

I 1855 stilte han ut for første gang på Parisersalongen. Etter avsluttet studium i Paris reiste han til Italia, der han etter en rekke mislykkede forsøk i 1861 vant Prix de Rome med historiemaleriet La mort de Priam.
Mens han var i Roma kun han utførlig studere manierismens nalere, og i særdeleshet Andrea del Sarto, som han tok sdype inntrykk av og noen av hvis arbeider han kopierte. På denne tiden oppstod hans første aktemaleri. Han sendte i 1864 og 1866 to verker til Parisersalongens utstilling; det sistnevnte ble imidlertid svært slett mottatt av kritikerne. Da så det samme år hans foreldre og en av hans søstre døde, utløste dette en sterk depresjon i ham som endret hans liv fullstendig.
I 1891 ble han medlem av Académie des Beaux-Arts.
I perioden 1855 til 1898 skulle han stille han ut 72 portretter på Parisersalongen; flerttallet av dem var av kvinner. Blant dem som stod modell for ham han nevnes hans datter Yvonne, Napoléon Eugène Louis Bonaparte (Napoleon IV) og forfatteren Alexandre Dumas, som i 1892 kjøpte hans maleri Femme Nue for 25.000 francs.
Han var lærer ved Académie Julian i Paris. Han ble av de fleste av sine i alt ca. 1 500 studenter regnet som sympatisk og klok.
Oktagram

Et oktagram er et åttekantet polygon (oktogon) med linjer som skjærer hverandre.
Selburose er et eksempel på et oktagram-basert mønster. Oktagrammer brukes i heraldikken, blant annet i Aserbajdsjans riksvåpen.
Nøytral monisme

Nøytral monisme er den sinnsfilosofiske oppfatning at både ånd (sinn) og materie (kropp) er to aspekter av én felles substans, som på sin side verken er åndelig eller materiell (og derfor er «nøytral»).
Den nøytrale monisme ble først presentert av den nederlandske 1600-tallsfilosofen Baruch Spinoza. En variant ble senere utviklet av Bertrand Russell.
Blended

Om filmen

Blended hadde premiere i Norge 11. juli 2014. Filmen var Sandler og Barrymores tredje romantiske komedie sammen, etter Bryllupssangeren (1998) og 50 First Dates (2004).

Handling

Jim (Adam Sandler) er en enkemann med tre døtre som han har et godt forhold til, men som han ikke helt vet hvordan han skal håndtere. Lauren (Drew Barrymore) har forlatt eks-mannen som var utro mot henne gjentatte ganger, og er nå alenemor til to sønner, mens barnas far sjelden er til stede. En dag går de på en blind date, som imidlertid går svært dårlig, fremfor alt på grunn av deres motstridende personligheter. Men så vil tilfeldighetene det til at begge drar på ferie samtidig til det samme stedet i Afrika, på grunn av at felles bekjente av dem har avlyst sin romantiske ferie der. I løpet av turen kommer de nærmere hverandres barn, og oppdager dessuten at de selv har mer til felles enn de først antok.
Shanghai Daily

Shanghai Daily (kinesisk: 上海日报; pinyin: Shànghǎi Rìbào) er en av Folkerepublikken Kinas to engelskspråklige aviser (den andre er China Daily).
Shanghai Daily startet publikasjon i oktober 1999, og eies av Wenhui-Xinmin United Press Group. Den henvender seg primært til besøkende utlendinger, som investorer og turister, skjønt mange kinesere leser også avisen for å bli flinkere i engelsk.
Den utkommer (2010) seks dager i uken med et omfang på 48 sider, og fikk i 2005 også en onlineutgave.
Avisen konsentrerer seg om Shanghai og omegn, og skriver om økonomiske, sosiale, kulturelle og diplomatiske emner. Opprinnelig la den stor vekt på å fremstille alt i en meget positivt lys for utlendingene, men etter at samfunnet har utviklet seg har den lagt mer vekt på stor nøyaktighet slik at særlig den økonomiske journalismen er så presis og realistisk som mulig.
Den russiske frigjøringsarméen

Den russiske frigjøringsarméen (russisk Русская освободительная армия – РОА, Russkaja oswoboditel'naja armija – ROA) var en frivillig russisk armé som kjempet på tysk side mot Stalin under annen verdenskrig. Den ble ledet av den russiske generalen Andrej Andrejevitsj Vlassov, som ønsket å forene alle russere i kampen mot stalinismen og Sovjetunionen. Til de frivillige hørte russiske emigranter (deriblant veteraner fra de hvite (antikommunistiske) styrkene under den russiske borgerkrigen), krigsfanger og østarbeidere.
Et stort antall eksilrussere og tidligere sovjetiske statsborgere var innrullert i de tyske styrkene; antallet er estimert til rundt 1 million. Den russiske frigjøringsarméen som egen armé ble først en realitet mot slutten av krigen etter intens lobbyvirksomhet fra Vlassov og hans allierte.
Etter krigen ble de russiske soldatene og Vlassov og hans generaler folkerettsstridig utlevert av amerikanerne til Sovjetunionen, hvor Vlassov og ni generaler ble henrettet 1. august 1946. De øvrige russiske soldatene ble sendt i slaveleirer i Sibir. Deres videre skjebne er ikke kjent. I kontrast ga Liechtenstein asyl til rundt fem hundre soldater fra Den russiske frigjøringsarméen som siden fikk opphold i Argentina.
Bisotun

Bisotun (persisk: بيستون‎; også romanisert som Bīsotūn; også kjent som Bīsītan og Bīsītūn) er en by i og hovedstaden i distriktet Bisotun i Harsin fylke i provinsen Kermanshah i Iran.  
Ved folketellingen i 2006 var folketallet på 2.075 innbyggere, i 527 familier.
Byen ligger ved foten av Bisotunfjellet. På dens side er er et berømt kulturminne fra oldtiden. Den nordlige forgrening den persiske kongeveien, fra Babylon til Ekbatana og videre over til handelsveiene til Sentral-Asia og Kina, passerte foten av fjellet. I bergveggen etterlot kong Darius I seg Behistuninnskriftene. 
Fra seleukidenes tid er det en Heraklesstatue her. Ved siden av den tilføyde partiske konger noen relieffer. Herskere fra sen sassanidisk tid klargjorde en annen stor klippeflate for noe et relieff som skulle feire deres seier. Dette ble ikke fullført, for snart etter nådde den arabiske invasjon området. Senere folklore knyttet stedet til legenden om Farhad og Shirin.
Tonje Daffinrud

Tonje Daffinrud (født 19. september 1991 i Tønsberg) er en norsk profesjonell golfspiller og en del av Team Norway. Hun spilte collegegolf i USA før hun ble profesjonell i 2014. I dag spiller hun fast på Ladies European Tour. Hun mottok karrierens største premiesjekk på 15 750 euro etter fjerdeplassen i Ladies European Thailand Championship i 2019.
Rosenhoff Hockey

Historie

Ishockeygruppa er den aktiviteten som er yngst i Rosenhoff Idrettslag, men til gjengjeld den eneste som fortsatt er aktiv. Den første sesongen i 1953 stilte klubben med et seniorlag i 3. divisjon. Treningene foregikk på Ila-banen mellom Sinsen folkeskole og Sinsen realskole og gymnas og på tjernene i Lillomarka så fort isen var sikker. Budsjettet for ishockeygruppas første sesong var nøkterne 1107 kroner. I 1954/55-sesongen tok klubben sitt første mesterskap i gutteklassen. De samme spillerne ble året etter også juniormestere. To spillere fra dette laget, Tor E. Lundby og Roar Kjus, ble tatt ut på juniorlandslaget og ble således Rosenhoffs første internasjonale spillere. Juniorlaget ble for øvrig også Norgesmestere i 1962 etter å ha vunnet 7 – 1 over Vålerenga Ishockey i finalen. Samme år ble Rosenhoffs antagelig beste spiller noensinne, Bjørn Elvenes, tatt ut på A-landslaget for VM spill i USA.
A-laget rykket sesongen 1956/57 opp i 2. divisjon og i sesongen 1959/60 rykket de opp i øverste divisjon og beholdt plassen fram til i sesongen 1963/64 hvor de rykket ned i 2. divisjon etter å ha tapt 4 – 7 for Hasle-Løren Idrettslag i kvalifisering for nedrykk. Rosenhoff rykket imidlertid opp til 1. divisjon sesongen etter. Oppholdet i øverste divisjon ble denne gang kortvarig, og A-laget spilte kontinuerlig i 2. divisjon fram til i 1977, da de rykket ned til 3. divisjon. I sesongen 70/71 ble forøvrig klubbens lilleputtlag, under ledelse av Tor Olsen, Oslomestere.
I sesongene 1971/72 og 1972/73 ble det satset seriøst på opprykk til 1.divisjon med bl.a. Erik Ask som trener og Jørn Goldstein i mål. Forsøket lyktes imidlertid ikke. Et siste forsøk på «storsatsing» ble foretatt sesongen 1978/79, hvor blant andre Rodney Riise og Svein Norman Hansen ble hentet inn fra VIF. Dette lyktes heller ikke og endte opp med nedrykk til 4. divisjon. Etter dette har A-laget med unntak av noen sesonger i 3.div, spilt i 4. divisjon.
I dag organiserer Rosenhoff IL et A-lag i 4.divisjon, et old boys-lag (etablert 1985) i 2.divisjon, samt Inline-laget RIL Blunders 2.

Yngres avdeling

Junioravdelingen så dagens lys samtidig med stiftelsen av klubben. Perioden fra 1955 til 1965 er antagelig den beste i klubbens historie hva juniorishockey angår. På denne tiden hadde klubben en rekke gode resultater i yngre klasser. I perioden 1965-1981 organiserte klubben på det meste 110 aktive utøvere hovedsakelig innen ishockey og også fotball. Rosenhoff IL, i likhet med andre små klubber, har i alle år lidt under at de største talentene forsvant til de større klubbene. Da det lokale rekrutteringsgrunnlaget gradvis ble borte, grunnet liten eller ingen tilflytting av familier i etableringsfasen, opphørte junioravdelingen i 1981 og har ligget nede siden.